එම ලිපිය දුටු අතිගරු ජනාධිපතිතුමන් බර්ටි ගුණතිලකයන් තම නිවසට කැඳවනු ලැබීය.විනෝද සමයෙන් රටක් හිනැස්සූ ජ්‍යෙෂ්ඨ කලාකරුවකු වූ බර්ටි ගුණතිලකයන් එදා ජනාධිපතිතුමන් සමඟ සුහද පිළිසදරක යෙදෙන අතරේ ජනාධිපති මහින්ද රාජපක්ෂ මහතාට සැලකර සිටියේ තමන් අසනීප තත්ත්වයෙන් පසුවන බවත් ප්‍රතිකාර පිණිස සති දෙකකට වරක් කොළඹ පැමිණීමට සිදුවන බවත් රත්නපුරයේ ඇමටියගොඩ සිට එසේ පැමිණීම අපහසු කටයුත්තක් බව ද එසේ පැමිණෙන අවස්ථාවන්හිදී නවාතැන් ගැනීමට හෝ නැවතී සිට ප්‍රතිකාර ගැනීමට ස්ථානයක් නොමැති වීම බරපතල ගැටලුවක් බව බර්ටි ජනාධිපතිතුමන් සමඟ පවසා සිටිනු ලැබීය.මෙම වයෝවෘද්ධ කලාකරුවාගේ සානුකම්පිතඉල්ලීම සලකා බැලූ ජනාධිපතිතුමන් බර්ටි ගුණතිලකයන්ගේ රෝගී තත්ත්වයට ප්‍රතිකාර ගැනීම සඳහා කොළඹින් නිවසක් ලබා දීමට පොරොන්දු විය.